แก้ปัญหาที่เกิดจากความเครียด ทำไมแมวถึงพ่นอาณาเขต รักษาทางการแพทย์
อะไรในบ้านที่เปลี่ยนไปอาจทำแมวเครียดจนรู้สึกไม่ปลอดภัย สุดท้ายเลยพ่นอาณาเขตเพื่อทวงคืนพื้นที่ ถ้าหมู่นี้แมวชอบพ่นอาณาเขต ให้กลับไปใช้ชีวิตตามตารางเดิม หรือสร้างตารางใหม่ขึ้นมาแล้วอย่าเปลี่ยน แมวจะได้จับทางได้ หายเครียด เลิกพ่นฉี่   ให้อาหารแมวเวลาเดิมทุกวัน กระบะทราย ที่นอน และของเล่นก็ต้องวางที่เดิม  ถ้ามีแขกมาบ้าน ต้องให้แมวอยู่ห้องอื่น โดยเฉพาะถ้าแขกคนนั้นเลี้ยงแมวไว้ที่บ้านตัวเองเหมือนกัน เพราะกลิ่นอาจติดมาตามเสื้อผ้าของเขา แมวคุณได้กลิ่นจะเกิดอาการเครียด เลยพ่นอาณาเขตขึ้นมาได้  เดี๋ยวนี้ทั้งตามร้านสัตว์เลี้ยงและในเน็ตมีสเปรย์ฟีโรโมนส์ขาย เอาไว้ทำให้แมวผ่อนคลาย ถ้ารู้ล่วงหน้าว่าจะมีอะไรเปลี่ยนแปลงครั้งใหญ่ เช่น มีสัตว์เลี้ยงใหม่หรือสมาชิกในบ้านเพิ่มเข้ามา ให้หาซื้อมาใช้ฉีดพ่นให้แมวสบายใจจนกว่าทุกอย่างจะกลับสู่สภาพเดิม ถ้าเลี้ยงแมวไว้ในบ้านหลายตัว แมวมักจะพ่นอาณาเขตเพราะหวงถิ่น เพราะงั้นต้องแบ่งพื้นที่ส่วนตัวให้ทั่วถึง จะลดปัญหานี้ไปได้   หาคอนโดแมวไว้หลายแท่น เพราะแมวชอบปีนที่สูงไปสังเกตการณ์ หรือจะเป็นขอบหน้าต่างหรือช่องว่างในชั้นหนังสือก็ได้ ถ้าเป็นแท่นลับเล็บกับคอนโดแมวจะหาซื้อได้ง่ายหน่อย ในเน็ตก็มี  มีชามน้ำ ชามอาหาร แท่นลับเล็บ และของเล่นกระจายหลายๆ จุด  มีกระบะทรายมากกว่าหนึ่ง ถึงฉี่พ่นอาณาเขตจะต่างกับฉี่ธรรมดา แต่ถ้ากระบะทรายมีไม่พอ ก็ทำให้แมวพ่นอาณาเขตเพราะหวงถิ่นได้เหมือนกัน เพราะงั้นยอมลงทุนซื้อกระบะทรายเพิ่มหน่อย แล้วอย่าลืมเก็บอึฉี่น้องเหมียวทุกวันล่ะ ที่แมวฉี่ซ้ำเพราะมีกลิ่นฉี่หลงเหลือนี่แหละ โดยเฉพาะถ้าเป็นคราบพ่นอาณาเขตของแมวตัวอื่น ต้องรีบกำจัดกลิ่นถึงจะแก้ปัญหาได้   อะไรซักได้ โยนเข้าเครื่องซักผ้าให้หมด ใช้ผงซักฟอกธรรมดาก็พอ  ผสมน้ำกับน้ำส้มสายชูกลั่นขาวอย่างละครึ่ง เทใส่ขวดสเปรย์ แล้วใช้ฉีดพ่นบริเวณที่มีคราบฉี่แมว จะช่วยกำจัดกลิ่นไม่ให้แมวมาพ่นอาณาเขตซ้ำได้  เดี๋ยวนี้ตามร้านขายของใช้สัตว์เลี้ยง ตามซูเปอร์มาร์เก็ต ห้าง หรือในเน็ต ก็มีน้ำยาทำความสะอาดที่มีฟีโรโมนส์สังเคราะห์ รวมถึงเอนไซม์บางอย่างเพิ่มมา ทั้งกำจัดกลิ่นและป้องกันการพ่นอาณาเขตซ้ำในเวลาเดียวกัน หลายครั้งเหมือนกันที่แมวคุณไปมีเรื่องกับแมวจรหรือแมวเพื่อนบ้าน จนเกิดพฤติกรรมพ่นอาณาเขตในที่สุด แต่ถึงจะเลี้ยงแมวระบบปิดคืออยู่แต่ในบ้านแล้ว แต่ถ้ายังได้กลิ่นหรือเห็นแมวอื่นโฉบผ่านหน้าต่าง ก็อาจทำให้พ่นอาณาเขตได้เหมือนกัน   ขยับคอนโดแมวออกห่างจากหน้าต่าง แล้วหามุมดีๆ ให้แมวพักผ่อนหย่อนใจซะเลย  ปิดหน้าต่าง มู่ลี่ และประตู  ลงทุนกว่านั้นคือหาเซนเซอร์จับการเคลื่อนไหวมาติดหัวฉีดรดน้ำอัตโนมัติซะเลย แมวโผล่มาแถวหน้าต่างเมื่อไหร่จะได้เริ่มรดน้ำให้ตกใจเล่น เด็กเพิ่งคลอดก็ทำแมวพ่นอาณาเขตได้ เพราะกลัวน้องๆ หนูๆ นั้นจะมาช่วงชิงพื้นที่ แบบนี้ต้องทำให้แมวสบายใจโดยค่อยๆ ทำความคุ้นเคยกันไป จนเลิกพ่นอาณาเขตในที่สุด   ถึงจะยากก็ต้องทำตามตารางเดิม เวลามีเด็กอ่อนในบ้าน ตารางชีวิตหลายคนมักเปลี่ยนแปลงไป แต่ขอให้ให้อาหารแมว เข้านอน และล้างกระบะทรายเวลาเดิม อย่าเอาใจแมวจนเหลิงเพราะกลัวอิจฉาลูกอ่อนของคุณ เพราะพอเอาเด็กเข้าบ้านมาจริงๆ แล้วคุณไปสนใจเด็กมากกว่า แมวจะรู้สึกว่าได้ความรักน้อยลง ทีนี้ก็เตรียมรับพฤติกรรมเรียกร้องความสนใจได้เลย มีของเล่นใหม่ หรือของใช้เด็กอ่อน ต้องเอาให้แมวพิสูจน์กลิ่นและสำรวจหลังแกะห่อ เพราะถ้าอยู่ๆ เอามาใช้เลย ถือเป็นของใหม่ของไม่คุ้นเคย แมวจะพ่นอาณาเขตขึ้นมา spraying เป็นการทิ้งรอยฉี่ไว้ เป็นพฤติกรรมที่แมวใช้สื่อสารกัน แมวทำแบบนั้นเพราะหลายสาเหตุด้วยกัน แต่ถ้าแมวฉี่เรี่ยราด อันนั้นเป็นปัญหาจากกระบะทราย   รอยฉี่กำหนดอาณาเขตจะอยู่ตามกำแพงหรือพื้นที่แนวดิ่ง เพราะแมวพ่นโดยหันก้นให้ ที่สำคัญคือฉี่ที่พ่นจะน้อยกว่าเวลาปวดฉี่เยอะเลย ฉี่ที่ใช้พ่นอาณาเขตจะฉุนกว่าฉี่ทั่วไป เพราะมีสารเคมีบางอย่างไว้สื่อสารกับแมวตัวอื่น  แมวที่ชอบพ่นอาณาเขตมักเป็นแมวตัวผู้ที่ยังไม่ทำหมัน หรือกรณีอื่นคือเลี้ยงแมวรวมกันหลายตัวในบ้าน และอีกทีคือเพิ่งมีอะไรในบ้านเปลี่ยนแปลงไป ก่อนจะป้องกันและแก้ไขได้ ต้องรู้ก่อนว่าทำไมแมวถึงพ่นอาณาเขต นั่นเพราะเป็นวิธีสื่อสาร (เตือน) กันของแมว ถ้ารู้ว่าแมวพยายามจะสื่ออะไร คุณก็จะแก้ไขได้ตรงจุด   แมวเป็นสัตว์หวงที่หวงถิ่นมาก ชอบทำตัวเป็นเจ้าของวัตถุและพื้นที่ต่างๆ การพ่นอาณาเขตก็เหมือนแมวกำลังบอกแมวตัวอื่นว่า "นี่ถิ่นฉันนะ!" แถมปักหมุดให้เสร็จสรรพว่าถิ่นฉันน่ะตรงไหนของบ้าน ถ้าในบ้านเลี้ยงแมวไว้หลายตัว ก็แน่นอนว่าต้องมีแย่งชิงอาณาเขตกัน  นอกจากนี้ spraying ยังเป็นส่วนหนึ่งของการหาคู่ด้วย โดยเฉพาะในฤดูผสมพันธุ์ โดยฟีโรโมนส์ในฉี่แมวจะบอกแมวสาวว่าพร้อมผสมพันธุ์ ถ้าแมวคุณยังไม่ได้ทำหมัน ก็คงไม่พลาดพ่นฉี่ในฤดูนี้แน่นอน ตอนนี้พอคุณรู้สาเหตุที่แมวพ่นอาณาเขตแล้ว ให้ตอบคำถามต่อไปนี้โดยอ้างอิงจากบ้านของตัวเอง จะช่วยให้หาสาเหตุที่แมวพ่นอาณาเขตได้ง่ายขึ้น   ในบ้านมีเด็กหรือสัตว์เลี้ยงใหม่ไหม? แบบนั้นแมวจะรู้สึกถูกคุกคาม เลยขอพ่นอาณาเขตซะหน่อย แมวเพื่อนบ้านหรือแมวจรเข้ามาเดินเล่นในสนามบ้านคุณได้ไหม? แบบนั้นอาจทำน้องเหมียวเครียดได้ กิจวัตรประจำวันของแมวเปลี่ยนไปหรือเปล่า? แมวเกลียดการเปลี่ยนแปลง เพราะงั้นจะประท้วงแน่นอนถ้าอะไรมารบกวนตารางชีวิตของตัวเอง เลี้ยงแมวไว้ในบ้านหลายตัวหรือเปล่า? ถ้าใช่ ทุกตัวมีพื้นที่ส่วนตัวไหม? คุณเพิ่งเปลี่ยนทรายแมวหรือกระบะทรายหรือเปล่า? ถึงการพ่นอาณาเขตจะเป็นปัญหาด้านพฤติกรรม ไม่ใช่อาการเจ็บป่วย แต่ถ้าปรับเปลี่ยนอะไรในบ้านแล้วก็ยังมีปัญหา ให้พาแมวไปหาหมอซะหน่อย อย่างน้อยการตรวจร่างกายพื้นฐานก็น่าจะพอบอกได้ ว่าแมวเป็นอะไร ต้องแก้ไขหรือรักษายังไง ยิ่งถ้าเป็นแมวแก่แล้วมีปัญหาอั้นฉี่ไม่ได้ อาจเป็นสัญญาณบอกโรคอื่นที่ร้ายแรงกว่าก็ได้ เช่น อวัยวะล้มเหลว ถ้าแมวยังไม่ได้ทำหมัน ก็อาจเป็นสาเหตุทำแมวพ่นอาณาเขตได้ เพราะเป็นหนึ่งในพฤติกรรมหาคู่ บอกว่าแมวตัวนั้นโตแล้วพร้อมผสมพันธุ์ ถ้าเอาไปทำหมันซะก็จะแก้ปัญหาได้   ถ้าเป็นไปได้ ต้องเอาแมวไปทำหมันก่อนครบ 6 เดือน เพราะแมวกว่า 90% จะไม่ทำพฤติกรรมพ่นอาณาเขตถ้าทำหมันก่อนเวลาที่บอก  แมวแก่ประมาณ 87% จะเลิกพ่นอาณาเขตหลังทำหมัน นั่นเป็นส่วนใหญ่ แต่ก็มีส่วนน้อย ไม่ถึง 10% ที่ต้องทำหมัน 2 - 3 เดือนถึงจะเลิกพฤติกรรม ถึงแมวจะพ่นอาณาเขตเพราะเครียดหรือกังวล ก็ใช้ยาที่สัตวแพทย์ผู้เชี่ยวชาญสั่งแก้ได้เหมือนกัน   ถ้าคุณหมอแนะนำ แมวก็กินยาต้านเศร้ากับยาคลายเครียดได้ จะช่วยลดความตึงเครียดเพราะแมวหลายตัวอยู่รวมกัน หรือลดความกังวลเพราะตารางชีวิตที่เปลี่ยนไป  ก่อนให้แมวกินยาต้องปรึกษาคุณหมอก่อน เพื่ออ้างอิงประวัติการรักษาเป็นสำคัญ เพราะโรคบางโรคก็ไม่ค่อยตอบสนองกับยา  ยาทุกชนิดมีผลข้างเคียงหมด ต้องสอบถามคุณหมอให้แน่ใจ ทั้งลักษณะอาการและความรุนแรง แล้วค่อยพิจารณาให้ยาแมว
ทำทุกอย่างตามเดิม. แมวต้องมีพื้นที่ส่วนตัว. ล้างคราบฉี่ให้หมดจด. พยายามเลี้ยงแมวระบบปิด. ช่วยแมวปรับตัวเข้าหาสมาชิกใหม่. ฉี่กับพ่นอาณาเขตไม่เหมือนกัน. ทำไมแมวถึงพ่นอาณาเขต. หาให้เจอ ทำไมแมวถึงพ่นอาณาเขต. พาแมวไปตรวจสุขภาพ. ทำหมันแมว. ใช้ยาช่วย.
https://www.wikihow.com/Stop-a-Male-Cat-from-Spraying https://www.wikihow.com/Stop-a-Male-Cat-from-Spraying https://www.wikihow.com/Stop-a-Male-Cat-from-Spraying
Fixing Stress Related Issues Determining the Cause of the Spraying Seeking Medical Intervention